recursal/SuperWikiNEXT-32B huggingface dataset:
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |  |
| --- | --- |
|    | **Šį biografinį straipsnį reikėtų sutvarkyti pagal Vikipedijos standartus.**Jei galite, prašome sutvarkyti šį straipsnį. Tik tada bus galima ištrinti šį pranešimą.Priežastys, dėl kurių straipsnis laikomas nesutvarkytu, aiškinamos straipsnyje Nesutvarkyti straipsniai.  |


| **Vytis Jurkonis** |
| --- |
|  |
| Gimė | 1981 m. kovo 26 d. (42 metai)Vilnius |
|  |
| Organizacijos | Freedom House |
| Pareigos | Freedom House Vilniaus padalinio direktorius |
|  |
| Alma mater | 2005 m. Vilniaus universitetas |
|  |
| Žymūs apdovanojimai |
| „Lietuvos diplomatijos žvaigždė"  |

**Vytis Jurkonis** – Lietuvos politologas, žmogaus teisių gynėjas, dėstytojas   .

Biografija
----------

Gimė 1981 m. Vilniuje. Mokėsi Žemynos mokykloje ir Vilniaus licėjuje. 2005 m. baigė Tarptautinių santykių ir diplomatijos magistro programą. 2003-2009 m. dirbo VU TSPMI Mokslo, tarptautinių ir viešųjų ryšių skyriuje. 

Nuo 2007 m. dirbo Rytų Europos studijų centro (RESC) Pilietinės visuomenės vystymo ir bendradarbiavimo skyriaus vedėju, 2010-2012 m. vadovavo Politikos analizės ir tyrimų skyriui. Keletą metų buvo Europos užsienio politikos rezultatų (European Foreign Policy Scorecard) tyrimo, kurį vykdo European Council on Foreign Relations, tyrėjas Lietuvoje.
Madrido Komplutensės universiteto Teisės fakulteto Žmogaus teisių instituto eksperto diplomas "Tarptautinės misijos, konfliktų prevencija, krizių valdymas bei valstybės atstatymas konfliktų paveiktose šalyse" srityje.

Nuo 2012 m. rugsėjo – Freedom House Vilniaus padalinio direktorius.

Komentatorius Lietuvos ir užsienio žiniasklaidai Rusijos, Baltarusijos ir kitų Rytų Europos šalių politikos klausimais.
Vienas iš Vilniaus licėjaus alumnų asociacijos bei VU TSPMI studentų korporacijos „RePublica" steigėjų; Lietuvos politologų asociacijos narys.
2018 m. Lietuvos Respublikos Užsienio reikalų ministerija apdovanojo Vytį Jurkonį „Lietuvos diplomatijos žvaigždės" garbės ženklu.

Nuorodos:
---------

1. ↑
2. ↑
3. ↑
4. ↑
5. ↑
6. ↑   Archyvuota kopija 2020-10-14 iš Wayback Machine projekto.
| **Ala Podčufarova** |
| --- |
| Gimimo vardas | rus. *Алла Подчуфарова* |
| Visas vardas | Alla Podčufarova |
| Gimė | 1987 m. spalio 24 d. (36 metai)Maskva, Maskva |
| Tautybė | Rusė |
| Pilietybė |  Rusija |
|  |
| Sritis | Teatras, kinas, TV |
| Pareigos | Aktorė |

**Ala Podčufarova** (g. 1987 m. spalio 24 d. Maskvoje) – Rusijos aktorė. Išgarsėjo dėl vaidmenų „Apkvailinimas" (2008 m.), „Seserys Koroliovos" (2010 m.), „Idealus vyras" (2014 m.).

Vaidmenys
---------

Pirmaisiais metais nepavyko įstoti į jokį teatro universitetą. Po metų jos bandymas buvo daugiau nei sėkmingas: pateko į tris mokymo įstaigas vienu metu: GITIS, Maskvos meno teatro mokyklą ir Ščiukino ATM. Pasirinko studijas Ščukino mokykloje, įstodama į G. P. Sazonovo kursą. 2009 m. baigė Ščiukino aukštąją teatro mokyklą. 

Būdama studentė debiutavo kine, atlikdama Nadeždos vaidmenį melodramoje „Mūsų nuodėmės". Prieš baigdama institutą vaidino filme „Anekdotas" (Ksenija Baburkina), draminiame seriale „Gyvenimas, kurio nebuvo" (Tania), kriminaliniame seriale „Broliai detektyvai" (Liina). Didžiausią sėkmę jaunajai aktorei atnešė piktadarės Vikės vaidmuo populiariame televizijos seriale „Rusvaplaukė" (Ryža).

Kitame jaunimo seriale „Ranetki" jos herojė Kira Misšina – ambicinga mergina, konfliktuojanti su mokytojais, mėgstanti muziką ir grafičius. 2010–2011 m. aktorė vaidino serialuose: Šerifas (Marija), „Volkovo valanda - 4" (Nataša), „UGRO. Paprasti vaikinai-3" (Nadia), „Keliautojai-2" (Maša) ir kt.

Šaltiniai
---------

1. ↑
2. ↑
3. ↑
4. ↑

Nuorodos
--------

* IMDb profilis
* kino-teatr.ru
* kinopoisk.ru
| **Mesoveliidae** |
| --- |
| Mesovelia hackeri*Mesovelia hackeri* |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Nariuotakojai  *( Arthropoda)* |
| Potipis: | Šešiakojai  *( Hexapoda)* |
| Klasė: | Vabzdžiai  *( Insecta)* |
| Poklasis: | Sparnuotieji  *( Pterygota)* |
| Būrys: | Straubliuočiai  *( Hemiptera)* |
| Pobūris: | Blakės  *( Heteroptera)* |
| Šeima: | Netikrosios vandenskrodės  *( Mesoveliidae)* |

 |
| **Pošeimiai** |
| * *Mesoveliinae*
 |
| Binomas |
| ***Mesoveliidae***Douglas & Scott, 1867 |

**Netikrosios vandenskrodės** (*Mesoveliidae*) yra blakių pobūrio šeima, kurios atstovai gyvena ir vandens paviršiuje, ir ant žemės.

Šios šeimos blakių kūnas 1,8 – 4,2 mm ilgio. Dažniausiai tai nedideli, ploni, pailgi, rudai gelsvos ar žalsvos spalvos vabzdžiai. Galva didelė, pailga. Antenos ilgos, plonos, iš 4-ių segmentų. Straubliukas plonas, sudarytas iš 3-ų segmentų; 3-ias segmentas ilgas. Antsparnių priekinė dalis dažniausiai tamsesnė, membraniniai sparnai gysloti. Kojos ilgos, apaugusios trumpais šešreliais. Pėdos sudarytos iš 3-ų segmentų; 1-as segmentas labai mažas. Nimfos turi mažiau kvapniųjų liaukų (3-4) nei suaugėliai.

Gyvena įvairiuose vandens telkiniuose, ant vandens augmenijos ir vandens paviršiaus, kuriuose gausu plūdenų (lot. *Lemna*) ir vandens lelijų (lot. *Nymphaea*). Kai kada stebimos miško paklotėje ant drėgnų samanų, pakrantės akmenų.

Plėšrios, maitinasi smulkiais vandens gyviais, kuriuos gaudo vandens paviršiuje. Aukomis dažniausiai tampa šakotaūsiai (lot. *Cladocera*), negyvi ar leisgyviai uodai (lot. *Culicidae*) ir uodai trūkliai (lot. *Chironomidae*).

Pasaulyje gyvena apie 50 šios šeimos rūšių bei porūšių; Europoje – 3 rūšys, o Lietuvoje tik 1 rūšis – **plaukuotoji vandenskrodė** (lot. *Mesovelia furcata*).

Šaltiniai
---------

1. ↑  BUGGUIDE Identification, Images, & Information for Insects, Spiders & Their Kin for the United States & Canada. Iowa State University Entomology. Žiūrėta 2012.09.13
2. ↑  Order Hemiptera – Family Mesoveliidae – The Water Treaders Digital Key to Aquatic Insects of North Dakota. Žiūrėta 2012.09.13
3. ↑  Mesoveliidae Murray Darling Freshwater Research Centre. Žiūrėta 2012.09.13
4. ↑  Aukema, Dr Berend (2011) Fauna Europaea: Hemiptera, Mesoveliidae. Fauna Europaea version 2.4, http://www.faunaeur.org Archyvuota kopija 2013-12-30 iš Wayback Machine projekto.. Žiūrėta 2012.09.13



|  |  |
| --- | --- |
|  | **Vikiteka: Netikrosios vandenskrodės** – vaizdinė ir garsinė medžiaga  |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Tai Či Čuan** (*arba tiesiog Tai Či*, kinų kalba – „aukščiausios ribos kovos menas") – kinų kovos menas, pasižymintis švelniais ir lėtais judesiais. Jis nuo seno žinomas kaip sveikatingumo, savigynos ir fizinio poilsio bei dvasinio nušvitimo visuma. Tai Či tikslas – savigyna bei sveikatos stiprinimas, o jo galutinis praktikavimo tikslas – gyvenimo prasmės, harmonijos su pasauliu ir pačiu savimi atradimas. Teisingai atliekami Tai Či Čuan judesių sistemos pratimai, padeda: atsipalaiduoti, nuraminti mintis, gerinti kraujotaką, taisyti kūno laikyseną, sustiprinti imuninę sistemą bei vystyti vidinę energiją Či. Tai Či Čuan kovos menas pradėjo formuotis Kinijoje prieš kelis šimtmečius. Jos filosofinį pagrindą sukūrė mąstytojai daoistai, ieškoję būdų kaip pasiekti ilgaamžiškumą ir pažinti gyvenimo esmę. Šio meno pradininku laikomas daoistas vienuolis atsiskyrėlis Čžan Sanfenas. Jo sukurta sistema priskiriama vidinėms ušu mokykloms.
| **Cornus alba** |
| --- |
| Geltonžiedė sedula (Cornus mas)Geltonžiedė sedula (*Cornus mas*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Poklasis: | Erškėčiažiedžiai  *( Rosidae)* |
| Šeima: | Seduliniai  *( Cornaceae)* |
| Gentis: | Sedula  *( Cornus)* |
| Rūšis: | Geltonžiedė sedula  *( Cornus mas)* |

 |

**Geltonžiedė sedula** (*Cornus mas*) – sedulinių (*Cornaceae*) šeimos krūminis augalas, kilęs iš pietų Europos ir pietvakarinės Azijos.

Tai yra vidutinio arba stambaus dydžio lapuotis krūmas arba nedidelis medis, užaugantis iki 5-12 m aukščio, su tamsiai rudomis šakomis ir žalsvomis šakelėmis. Lapai yra ovalūs, lygiakraščiai, priešiniai, 4-10 cm ilgio ir 2-4 cm pločio. Smulkūs (5-10 mm diametro), su keturiais geltonais žiedlapiais žiedai sudaro žiedynus po 10-25. Pražįsta ankstyvą pavasarį, gerokai prieš pasirodant lapams. Vaisius – pailgas raudonas kaulavaisis – yra 2 cm ilgio ir 1.5 diametro, turi tik vieną sėklą.

Panaudojimas
------------

### Žiedai

Ši rūšis dėl savo ankstyvų, net anksčiau nei forsitijos išsiskleidžiančių žiedų, taip pat auginama kaip ornamentinis augalas. Nors šio augalo žiedai ir ne tokie dideli bei ryškūs kaip forsitijos, pats augalas suteikia panašų efektą sIGMA

### Vaisiai

Vaisiai yra valgomi, tačiau neprinokę būna sutraukiančio skonio. Vaisius prinokęs būna tik tada, kai nukrenta nuo medžio. Sunokęs būna tamsiai raudonas, rūgštaus skonio, kuris geriausiai apibūdinamas kaip vyšnios ir spanguolės mišinys. Daugiausia vartojamas gaminti uogienėms, išėmus kauliukus ir išvirus su cukrumi ir apelsinų sultimis skoniu primena spanguolių padažą. Vaisius taip pat galima valgyti džiovintus. Azerbaidžane ir Armėnijoje vaisiai naudojami distiliuojant degtinę, Turkijoje ir Irane vasarą valgomi sūdyti – kaip užkandis – arba iš jų ruošiamas šerbetas. Kai kurios Ukrainoje komerciškai auginamos geltonosios sedulos veislės užaugina net iki 4 cm ilgio vaisius. Uogos prisirpsta liepos – rugpjūčio mėnesiais ir savo išvaizda primena kavamedžio uogas.

### Mediena

Geltonžiedės sedulos mediena yra labai tanki ir – priešingai daugumai medienos rūšių – skęsta vandenyje. Dėl tokio didelio tankio ji ypač vertinga gaminti įrankių rankenoms, įrenginių dalims ir t. t. Iš žievės gali būti gaminami dažai, o iš lapų išskiriami taninai.

Nuorodos
--------

* National Agricultural Research Foundation – Pomology Institute (NAGEF-PI): Cornus mas Archyvuota kopija 2013-01-25 iš Wayback Machine projekto.

* žiedaižiedai
* vaisiaivaisiai
* sėklossėklos

|  |  |
| --- | --- |
|  | **Vikiteka: Geltonžiedė sedula** – vaizdinė ir garsinė medžiaga  |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Rifa*الرفاع* |
| --- |
| *Rifos tvirtovė* |
|  |
| 

RifaRifa

26°07′0″ š. pl. 50°33′0″ r. ilg.﻿ / ﻿26.11667°š. pl. 50.55000°r. ilg.﻿ / 26.11667; 50.55000﻿ (Rifa)Koordinatės: 26°07′0″ š. pl. 50°33′0″ r. ilg.﻿ / ﻿26.11667°š. pl. 50.55000°r. ilg.﻿ / 26.11667; 50.55000﻿ (Rifa) |
|  |
| Laiko juosta: (UTC+3) |
|  |
| **Valstybė** | Bahreino vėliava Bahreinas |
| **Muchafaza** | Vidurinė muchafaza |
|  |
| **Gyventojų** (2010) | 121 566  |

**Rifa** (arab. الرفاع‎ = *Ar-Rifāʿ*) – miestas Bahreine, Bahreino salos centrinėje dalyje; antras pagal dydį šalies miestas. Rifa dalijama į Rytų ir Vakarų Rifą ir priklauso dviem muchafazoms – Vidurio ir Pietų.

Rytų Rifoje išlikusi XVIII a. Rifos tvirtovė, veikia turgus, keli prekybos centrai, golfo aikštynas, tarptautinė mokykla, dirbtiniai ežerai, Bahreino nacionalinis stadionas, gyvenamieji kvartalai. Vakarų Rifoje būdingi gyvenamieji rajonai, laikrodžio bokštas, Bahreino monarcho rezidencija.

Išnašos
-------
**Network News Transfer Protocol** (angl. tinklo žinučių perdavimo protokolas) – protokolas, artimas el. pašto perdavimo protokolui SMTP, tačiau orientuotas į prisijungimą prie naujienų serverių.

Techninės detalės
-----------------

Kiekvienas naujienų serveris pateikia vartotojams „naujienų grupių" sąrašą.
Vartotojas, prisijungęs prie pasirinktos grupės, pamato naujausius grupės laiškus bei gali rašyti pats.
Serverio administratoriai gali numatyti kiekvieną laišką trinti po nustatyto laiko tarpo.
Kai kurie forumai turi moderatorius, kurie ištrina netinkamus laiškus bei gali apriboti vartotojų teises.

NNTP paprastai skiriamas TCP portas **119**.
Jei NNTP perduodamas šifruotu kanalu (SSL), tada jam įprasta skirti portą **563**.
Toks šifruotas NNTP kartais vadinamas **NNTPS**.

Lietuvoje žinomiausi NNTP serveriai
-----------------------------------

* ~~news.omnitel.net~~
* news.rkm.lt

NNTP programos
--------------

Galigesni el. pašto klientai dažnai gali jungtis ir prie NNTP naujienų serverio.
Daugelis NNTP žinučių sukuriama universaliomis programomis Thunderbird bei MS Outlook Express.

KDE langų aplinkos vartotojai vertina specializuotą NNTP klientą KNode.

Nuorodos
--------

* Kantor, Brian and Phil Lapsley. RFC 977 „Network News Transfer Protocol: A Proposed Standard for the Stream-Based Transmission of News." 1986.
* Horton, Mark, and R. Adams. RFC 1036 „Standard for Interchange of USENET Messages." 1987.
* NNTP Version 2 draft Archyvuota kopija 2006-12-10 iš Wayback Machine projekto. an early, abandoned attempt to revise NNTP
* Barber, Stan, et al. RFC 2980 „Common NNTP Extensions." 2000
* IETF nntpext Working Group
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Aleksandras Baltrūnas** (1949 m. vasario 26 d. Jurbarke – 2005 m. spalio 6 d. Vilniuje) – Lietuvos matematikas, habilituotas daktaras, knygų apie matematikos istoriją autorius.

Biografija
----------

1972 m. Vilniaus universitete baigęs matematikos specialybę, iki mirties dirbo Matematikos ir informatikos institute. Mokslinio darbo sritys – tikimybių teorija: masinio aptarnavimo uždaviniai, subeksponentinių skirstinių teorija, istorinė metrologija. Dėstė matematiką Vilniaus Gedimino technikos universitete.

Vadovavo mokslinėms programoms, tyrusioms Lietuvos istorinę metrologiją, senovės lietuvių matus ir saikus. Paskelbė per 20 mokslinių publikacijų, išleido 5 knygas, skelbė straipsnius žurnaluose ir laikraščiuose, dalyvavo konferencijose.

Bibliografija
-------------

* Baltrūnas, A. Šimtas matematikos mįslių. „Vaga", V,. 1983.
* Baltrūnas, A. Pirmieji matematikos žingsniai. „Mokslas", V. 1986.
* Baltrūnas, A. Matematiniai galvosūkiai. „Šviesa", Kaunas, 1989.
* Baltrūnas, A. Nuo nulio iki… „Vyturys", V. 1991.
* Baltrūnas, A. Begalybės biografija „Žara", V. 2004
| Gilandžių piliakalnis |
| --- |
| [[Image:|250px]] |
| 

Gilandžių piliakalnisGilandžių piliakalnis

 |
| Koordinatės  | 

|  |
| --- |
| 55°10′02″ š. pl. 22°07′43″ r. ilg.﻿ / ﻿55.16722°š. pl. 22.12861°r. ilg.﻿ / 55.16722; 22.12861Koordinatės: 55°10′02″ š. pl. 22°07′43″ r. ilg.﻿ / ﻿55.16722°š. pl. 22.12861°r. ilg.﻿ / 55.16722; 22.12861 |

 |
| Vieta | Tauragės rajonas |
| Seniūnija | Lauksargių seniūnija |
| Aukštis | 12 m |
| Priešpilis | gyvenvietė |
| Naudotas | II tūkstantmečio pradžia |
| Žvalgytas | 1963 |
| Registro Nr. | AR1107/ 23935, 23936, 3384 /A760KP |

**Gilandžių piliakalnis su gyvenviete** (arba *Oplankio piliakalnis, Papilkalnis, Šventkalnis*) – piliakalnis ir gyvenvietė (unikalus objekto MC kodas 23936) Tauragės rajono savivaldybės teritorijoje, buvusiame Gilandžių kaime, 2 km į pietvakarius nuo Oplankio kaimo, Lauksargių seniūnija, dešiniajame Uplankio upelio krante, netoli Oplankio ežero. Pasiekiamas iš kelio Greižėnai–Vilkyškiai, prieš Uplankio upelį ties sodyba dešinėje pasukus į dešinę vakarų kryptimi ir paėjus per laukus 700 m, platesnio Uplankio slėnio pradžioje pasukus į kairę pietų kryptimi, yra už 100 m, kitapus Uplankio kanalo.

Piliakalnis
-----------

Piliakalnis (Papilkalnis, Šventkalnis) įrengtas kranto kyšulyje, Uplankio upelio dešiniajame krante, prie buvusio Oplankio vandens malūno tvenkinio. Šlaitai statūs, 12 m aukščio. Aikštelė trikampė, ištįsusi rytų-vakarų kryptimi, 47 m ilgio ir 17 m pločio pietvakariniame gale, kuriame supiltas 3,5 m aukščio ir 19 m pločio pylimas, kurio 7 m aukščio išorinis šlaitas leidžiasi į 30 m pločio, 2 m gylio gynybinį griovį. 

Piliakalnį 1963 m. žvalgė Lietuvos istorijos institutas. Piliakalnis datuojamas II tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 24000 m².

Į pietus nuo piliakalnio, 1 ha plote yra papėdės gyvenvietė. Į šiaurę 200 m. nuo piliakalnio Greižėnų senkapis.

|  |
| --- |
| Aplinkiniai piliakalniai |
|  | Kreivėnų piliakalnis 6,5 km | Aukštupių piliakalnis 13 km | Dapkiškių piliakalnis 14 km Greižėnų piliakalnis 2 km |  |
|  |  | Kiukiškių piliakalnis 23 km Meškininkų piliakalnis 35 km |
| Vartūliškių piliakalnis 3,5 km | Opstainių I piliakalnis 7 km |  |

Šaltiniai
---------

1. ↑  Lietuvos TSR archeologijos atlasas, II Piliakalniai, Vilnius, Mintis, 1975 m. t.2 p. 18 (Nr. 490).

* Lietuvos TSR kultūros paminklų sąrašas, V. 1973, p.182
* Crome H. 1937. Karte und Verzeichnis der vor- und frühgeschichtlichen Wehranlagen in Ostpreußen // Altpreußen. Juni. Heft 3, p. 124 (Nr. 2).
* Crome H. Verzeichnis der Wehranlagen Ostpreußens // Prussia. 1938, p. 191.

Nuorodos
--------

* Gilandžių piliakalnis
**Ceteris paribus** (lot. *visa kita, tas pats*) – posakis, reiškiantis *kitos sąlygos yra tos pačios* arba *esant tokiom pačiom sąlygom*.

Tokia prielaida dažnai naudojama ekonomikoje ir analizėje, siekiant abstrahuojantis nuo kintamų sąlygų ir atskleisti reiškinio dėsningumus. Ji taikoma, siekiant atmesti nereikšmingas sąlygas ar ignoruoti aptarime kitas aplinkybes, galinčias paveikti aptarinėjamą dalyką.

Vykdant mokslinius tyrimus *ceteris paribus* reiškia, kad mokslininkas gali visas sąlygas išlaikyti nepakitusias, išskyrus vieną, išrinktą eksperimentuoti.

*Ceteris paribus* taip pat gali reikšti tikėjimąsi, kad ir toliau taip pat bus: *jeigu kažkas buvo tiesa ilgą laiką, tai mažai tikėtina, kad tai greitai pasikeis*. Tą patį apibūdina lietuviška patarlė *sena tiesa nerūdija*.

Pavyzdžiai
----------

Posakio pavyzdys, naudojant jį ekonomikoje:

Esant paklausos ir pasiūlos pusiausvyrai ir *ceteris paribus*, galime sakyti, kad kiaulių kainos sumažinimas padidins paklausą. Šiame kontekste atsiribojama nuo tokių galimybių, kaip:
* nebus paskelbta kiaulių galvos smegenų uždegimo epidemija
* neprasidės vegetarizmo mada
* nebus didelės krizės ir žmonių pajamos nesikeis
* tuo pačiu dar labiau nenukris kitų gyvulių mėsos kaina
* ir daug kitų priežasčių, galinčių nusmukdyti kiaulienos pirkimą

Kitaip sakant, sąvokos naudojimas siekia nagrinėti teiginio esmę, o ne blaškytis į hipotetiškai įmanomas, bet aptarinėjimui nereikšmingas aplinkybes.

Šaltiniai
---------

1. ↑
2. ↑
3. ↑
|  |
| --- |
| Rage Against The Machine |
|  
Rage Against The Machine 2007 m. |
| Biografija |
| Kilmė | Los Andželas, Kalifornija, JAV |
| Žanrai | Rap metal, funk metal, alternative metal |
| Kūrinių kalbos | anglų |
| Aktyvumo metai | 1991-2000, 2007-dabar |
| Įrašų kompanija | Epic, Revelation |
| Susijusi veikla | Street Sweeper Social Club, One Day as a Lion, The Nightwatchman, Audioslave, Lock Up, Inside Out |
| Svetainė | www.ratm.com |
| Nariai |
| Zack de la RochaTom MorelloTim CommerfordBrad Wilk |

**Rage Against The Machine** yra roko/rap-metal grupė egzistavusi 1991–2000 metais. RATM susikūrė Los Andžele, Kalifornija, JAV. Ji išgarsėjo savo pompastiška, piktai polemiška muzika, peraugančia į kairiųjų pažiūrų šūkius prieš korporacinę Ameriką, kultūrinį imperializmą ir valdžios priespaudą. Rage Against The Machine muzika – tai lyg punk, hip – hop’o ir metal muzikos Molotovo kokteilis. Grupę suformavo gitaristas Tom Morello sutikęs vokalistą Zack De La Rocha viename iš Los Andželo klubų, kur Zack’as repavo. Tom’as jau buvo pažįstamas su būgnininku Brad Wilk, o Zack’as supažindino su bosistu Tim Commerford.

Grupė iširo 2000 metais kai Zack De La Rocha nusprendė pradėti solo karjerą. Likę nariai susirado naują vokalistą – Chris Cornell, kuris seniau grojo legendinėje Grunge grupėje Soundgarden. Grupė pasivadino Audioslave ir 2002 metais išleido komerciškai sėkmingą pirmą albumą.

Nariai
------

* Zack De La Rocha 1970.01.12 (Vokalas)
* Tom Morello 1964.05.30 (Gitara)
* Brad Wilk 1968.09.05 (Mušamieji)
* Tim Commerford 1968.02.26 (Bosinė gitara)

Diskografija
------------

Studijiniai albumai:

* 1992 – Rage Against The Machine
* 1996 – Evil Empire
* 1999 – The Battle Of Los Angeles
* 2000 – Renegades

„Gyvi" albumai:

* 1998 – Live & Rare
* 2003 – Live At The Grand Olympic Auditorium

Apdovanojimai
-------------

* „Best Metal Performance" – „Tire Me" (1997 Grammy)
* „Best Hard Rock Performance" – „Guerrilla Radio" (2001 Grammy)

Šaltiniai ir nuorodos
---------------------

* All Music Guide
* Oficialus grupės puslapis
* Zack De La Rocha puslapis
* Rage Against The Machine svetainėje Last.fm
| **Anicetas Lupeika - Akmenės rajono Garbės pilietis** |
| --- |
| Gimė | 1936 m. spalio 14 d. (87 metai) |
| Sutuoktinis (-ė) | Dalia |
| Vaikai | Rima, Nijolė, Romanas, Deivis, Linas, Rasa, Renata, Žilvinas |
|  |
| Veikla | inžinierius statybininkas, Lietuvos ir Akmenės rajono politinis bei visuomenės veikėjas. |
| Partija | Lietuvių tautininkų sąjunga |

**Anicetas Lupeika** (g. 1936 m. spalio 14 d.) – inžinierius statybininkas, Lietuvos ir Akmenės rajono politinis bei visuomenės veikėjas.

Biografija
----------

1956 m. baigė Klaipėdos jūreivystės mokyklą. 1958 m. pradėjo eiti Mažeikių r. Vietinio ūkio valdybos viršininko pareigas. 1965 m. tapo Akmenės r. žemės ūkio valdybos Kapitalinės statybos skyriaus viršininku, nuo 1969 m. užėmė Akmenės kilnojamosios mechanizuotos kolonos viršininko pareigas. 1986 m. paskirtas Akmenės r. statybos organizacijos pirmininko pavaduotoju.

Lietuvių tautininkų sąjungos Akmenės rajono tarybos pirmininkas.

1990-1995 m. 1995-1997 m. 1997-2000, 2000–2003 m. 2003–2004 m. ir 2007 m. Akmenės rajono savivaldybės tarybos narys. 1997, 2000 ir 2003 m. išrinktas Akmenės rajono savivaldybės meru.

Sutuoktinė Dalia, Vaikai Rima, Nijolė, Romanas, Deivis, Linas, Rasa, Renata, Žilvinas.

2006 m. apdovanotas Šiaulių apskrities Garbės ženklu „Už nuopelnus Šiaulių apskričiai", 2006 m. Lietuvos savivaldybių asociacijos Auksinės krivūlės riteris. 2002 metais suteiktas Lenkijos respublikos Konino miesto Garbės piliečio vardas. Už nuopelnus Lietuvai apdovanotas Gedimino ordino Riterio Kryžiumi. 2009 metais suteiktas Akmenės rajono Garbės piliečio vardas. 2012 m. vasario 16 d. apdovanotas Garbės ženklu „Už nuopelnus Akmenės rajonui".

Išnašos
-------

1. 1 2 3 4  *Anicetas Lupeika*. Akmenės krašto enciklopedinis žinynas. Nuoroda tikrinta 2021-06-25.
2. 1 2  *Buvęs meras išėjęs į pensiją panoro tapti žurnalistu*, universitetozurnalistas.kf.vu.lt. Nuoroda tikrinta 2021-06-25.
3. ↑  *Anicetas Lupeika*, akmenesmuziejus.lt. Nuoroda tikrinta 2021-06-25.
4. ↑  „Akmenės rajono garbės piliečio A. Lupeikos knygos „Mano gyvenimo atšvaitai" pristatymas", naujojiakmene.lt. Nuoroda tikrinta 2021-06-25.


| Politinis postas |
| --- |
| Prieš tai:**Klemas Inta** | **Akmenės rajono meras**1997–2007 | Po to:**Eugenija Meškienė** |
|  Suitai |
| --- |
| Gyventojų skaičius | ~ 2,5 tūkst. |
| Populiacija šalyse | Latvija Latvija |
| Kalba (-os) | latvių kalba (suitų dialektas) |
| Religijos | katalikai |

**Suitai** (latv. *Suiti*) – latvių etnografinė grupė, gyvenanti Kuržemės vakaruose, savo kultūra, kalba ir tradicijomis besiskirianti nuo kitų Latvijos regionų gyventojų. Suitai susitelkę daugiausia Alsungos savivaldybėje, taip pat jie gyvena Ventspilio savivaldybės Jūrkalnės valsčiuje, Kuldygos savivaldybės Gudeniekų valsčiuje. Tikintieji daugiausia yra katalikai, jų yra apie 2,5 tūkst. žmonių.

Istorija
--------

1623 m. Alsungos savininkas Johanas Ulrichas fon Šverinas vedė Vilniaus aristokratę Barbarą Konarską. Prieš vestuves jaunikis priėmė katalikybę, o kartu su juo savo religiją pakeitė ir pavaldiniai. Savo valstiečiams grafas Šverinas prisakė dėvėti varšuviečių stiliaus rūbus. Dėl sudėtingų santykių su kaimyninėmis liuteronų bendruomenėmis nebuvo priimtinos santuokos su kitų konfesijų žmonėmis, todėl suitai ilgai gyveno savotiškos izoliacijos sąlygomis ir išlaikė savitą kultūrą, papročius.

Suitai egzistavo tarsi katalikybės sala, supama liuteroniškojo Kuršo. Šioje vietoje yra išlikę daiktų, kurie kitur nebesutinkami, pavyzdžiui, seniausi latviški patiekalai (kraujinė dešra (*asinsdesa*) ir kraujiniai blyneliai (*asins pankūkas*), unikalūs suitų apdarai.

2001 m. buvo įsteigtas suitų etninės kultūros centras, kurio tikslas – rūpintis suitų kultūros paveldo populiarinimu, jo atstatymu ir apsauga. Nuo 2008 m. suitų kultūros erdvė įrašyta į Latvijos kultūros kanoną, 2009 m. ji buvo įtraukta į UNESCO nematerialiojo kultūros paveldo sąrašą.

|  |  |
| --- | --- |
| UNESCO vėliava | UNESCO pasaulio nematerialusis paveldas Nuoroda Šalys: Latvijos vėliava Latvija Metai: 2009 |

Nuorodos
--------

* Oficiali suitų svetainė Archyvuota kopija 2018-11-29 iš Wayback Machine projekto.
* Suitai (*youtube.com*)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| Ž • A • R Pasaulio paveldo objektai Latvijoje |
| --- |
|  |
| Materialusis | 
Rygos senamiestis (1997) · Struvės geodezinis lankas (2005, kartu su kitomis devyniomis valstybėmis) · Kuldygos senamiestis (2023) |  |
|  |
|  Nematerialusis | 
Baltijos šalių dainų šventės (2008, kartu su Lietuva ir Estija) · Suitų katalikų bendruomenės ir Alsungos kultūrinė aplinka (2009) · Miško plukdymas (2022, kartu su 5 kitomis valstybėmis) |

 |
| **Kęstutis Cirtautas** |
| --- |
| Gimė | 1958 m. gruodžio 26 d. (64 metai)Klaipėdos rajonas |
| Sutuoktinis (-ė) | Alma |
| Vaikai | Mantvydas. Eglė |
|  |
| Veikla | Lietuvos ir Klaipėdos rajono savivaldybės politinis bei visuomenės veikėjas |
| Partija | Lietuvos krikščionys demokrataiTvarka ir teisingumas |
|  |
| Alma mater | 1981 m. Kauno politechnikos institutas |

**Kęstutis Cirtautas** (g. 1958 m. gruodžio 26 d. Klaipėdos raj.) – Lietuvos ir Klaipėdos rajono savivaldybės politinis bei visuomenės veikėjas.

Biografija
----------

1981 m. baigė Kauno politechnikos institutą, inžinierius elektromechanikas.

1995–1997 m. Klaipėdos rajono savivaldybės meras. 1997–2003 m. K. Cirtauto gamybinės komercinės firmos savininkas. 2003–2007 m. Klaipėdos rajono savivaldybės administracijos direktorius. Nuo 2007 m. UAB „Medifa" direktorius.

Lietuvos krikščionių demokratų partijos, nuo 2002 m. partijos Lietuvos krikščionys demokratai narys, Klaipėdos rajono skyriaus pirmininkas. 2010 m. partijos Tvarka ir teisingumas narys. 1995–1997 m. 1997–2000 m. 2000–2003 m. 2003 m. 2007–2011 m. ir nuo 2011 m. Klaipėdos rajono savivaldybės tarybos narys.

Šaltiniai
---------

1. ↑  2011 m. Lietuvos savivaldybių tarybų rinkimai[neveikianti nuoroda]
| **Muodris Tenisonas** |
| --- |
|  |
| Gimė | 1945 m. kovo 19 d.Ryga, Latvijos TSR |
| Mirė | 2020 m. rugsėjo 16 d. (75 metai)Ryga, Latvija |
| Sutuoktinis (-ė) | Ilzė Tenisonė |
| Vaikai | Juveris, Peteris, Ilzė |
|  |
| Veikla | mimas, teatro režisierius, scenografas, teatro konsultantas |
|  |
| Žymūs apdovanojimai |
| 2003 m. Gedimino ordinas |

**Muodris Tenisonas** (latv. *Modris Tenisons*; 1945 m. kovo 19 d. Rygoje – 2020 m. rugsėjo 16 d. ten pat) – mimas, pantomimos meno pradininkas Lietuvoje bei Latvijoje. Savo karjerą pradėjo ir išgarsėjo Lietuvoje. Muodris taip pat buvo teatro režisierius, scenografas ir teatro konsultantas.

Biografija
----------

Muodris anksti neteko tėvo, todėl dar būdamas vaikas turėjo išmokti savarankiškumo įgūdžių. Mokyklą lankė Rygoje.

### Mimo karjera

Baigęs Taikomosios dailės mokyklą Rygoje, ketverius metus mokėsi pantomimos meno pas Robertą Ligerą. Tarnaudamas armijoje įsimylėjo lietuvaitę ir todėl emigravo į Lietuvą. 1966 m. Kaune, Lietuvoje, įkūrė pirmą profesionalią pantomimos trupę Sovietų Sąjungoje. Jis režisavo keletą profesionalių pantomimos ir radijo spektaklių, tarp jų *Ecce homo!* (1967 m.), *Sapnų sapnai* (1968 m.), *Saugokit peteliškę! (*1969 m.), *XX amžiaus capriccio*, 1970 m.), *Koliažas*, 1971 m.). 1974 metais Valmieros dramos teatre (Latvija) pastatė G.Kuprevičiaus miuziklą "Ugnies medžioklė su varovais". Tik po metų šio veikalo premjera įvyko Lietuvoje..

Muodris buvo mylimas ir gerbiamas lietuvių, kurie jį laikė savotišku vietiniu Čarliu Čaplinu. Lietuvos vyriausybė 2003 m. Muodrį pagerbė Gedimino ordinu už indėlį į pantomimos meną. Jis daugelį metų buvo pensininkas, tačiau kaip dailininkas vis gaudavo naujų užsakymų.

### Asmeninis gyvenimas

Po Romo Kalantos susideginimo Kaune, Muodris turėjo palikti Lietuvą ir grįžti į gimtąją Rygą.

Jis pergyveno savo žmoną Ilzę Tenisonę ir turėjo du sūnus – Juverį ir Peterį, kurie gyvena Anglijoje. Jis gyveno su savo dukra Ilze bei gyvenimo partnere ir asistente Simona Orinska. Palaidotas Rygos Matyso kapinėse (*Matīsa kapi*), šeimos kape.

Nuorodos
--------

1. ↑  *Mūžībā devies režisors un mākslinieks Modris Tenisons*, Latvijas Sabiedriskie Mediji, 2020-09-16.
2. ↑  Laura Blybaitė, *Modris Tenisons*, Visuotinė lietuvių enciklopedija, 2020-05-07. Nuoroda tikrinta 2020-09-16.
3. ↑  "The Lithuanian Mime School. Modris Tenisons. ". Nuoroda tikrinta 2010-10-06.
| **Juozas Pelionis** |
| --- |
|  |
| Gimė | 1957 m. kovo 12 d. (66 metai)Irkutsko rajone, Rusija, prie Baikalo ežero |
| Sutuoktinis (-ė) | Aldona |
| Vaikai | Mindaugas, Aistė, Lina |
|  |
| Veikla | Lietuvos ir Kretingos rajono politinis bei visuomenės veikėjas |
| Partija | 
* 1994 m. Lietuvos krikščionių demokratų partija;
* 2000 m. Moderniųjų krikščionių demokratų sąjunga;
* 2004 m. Lietuvos krikščionys demokratai.

 |
|  |
| Alma mater | 1991 m. Lietuvos kūno kultūros akademija |

**Juozas Pelionis** (g. 1957 m. kovo 12 d. Irkutsko rajone, Rusija, prie Baikalo ežero) – Lietuvos ir Kretingos rajono politinis bei visuomenės veikėjas.

Biografija
----------

1958 m. iš Sibiro grįžusi šeima apsigyveno Kretingoje. 1975 m. baigė Kretingos 1-ąją vidurinę mokyklą. 1976–1978 m. tarnavo tarybinėje armijoje. 1991 m. baigė Lietuvos kūno kultūros institutą, kūno kultūros dėstytojas.

1979–1980 m. Šiaulių televizorių gamyklos „Tauras" radijo aparatūros montuotojas. Nuo 1980 m. Kretingos Melioracijos statybos montavimo valdybos darbininkas. Nuo 1991 m. Kretingos sporto mokyklos lengvosios atletikos treneris.

Nuo 1994 m. Lietuvos krikščionių demokratų partijos, nuo 2000 m. Moderniųjų krikščionių demokratų sąjungos narys, Kretingos skyriaus pirmininkas, nuo 2004 m. partijos Lietuvos krikščionys demokratai narys, Kretingos skyriaus pirmininkas. 2020 m. dalyvavo steigiant Krikščionių sąjungą.

1995–1996 m. ir 2007–2011 m. Kretingos rajono savivaldybės tarybos narys. 1995–1996 m. Kretingos rajono savivaldybės meras, iš šių pareigų atsistatydino pats.

Profesinės sąjungos Lietuvos darbo federacija Kretingos skyriaus pirmininko pavaduotojas.

Žmona Aldona, vaikai Mindaugas, Aistė ir Linas.

Išnašos
-------

1. 1 2  Kas yra kas Lietuvoje 95/96. Kaunas: Neolitas, 1995, p. 426. ISBN 9986-709-00-8.
2. ↑  *Pelionis Juozas*. Kretvb.lt. Nuoroda tikrinta 2021-09-18.
3. 1 2  „Krikščionių sąjungos steigime dalyvavo kretingiškiai". Pajūrio naujienos. Nuoroda tikrinta 2021-09-19.
4. ↑  Kandidato biografija. Vrk.lt. Nuoroda tikrinta 2021-09-18.
| Žvilbučių dvaras |
| --- |
| Vieta | Žvilbučiai, Degučių seniūnija,Zarasų rajonas |
| Bajorų giminės | Franckevičiai,Prunskai |
| Pastatų būklė | sunykęs |

**Žvilbučių dvaras** – dvaras, esantis Žvilbučiuose, Degučių seniūnijoje (Zarasų rajone), netoli  **A6**  Kaunas–Zarasai–Daugpilis  kelio, pravažiavus Dulių kaimą.

Dvaro sodybos fragmentai – medinis ponų namas, akmenų mūro klojimas.

Žinoma, kad 1892 m. dvaras priklausė Franckevičiams, 1900 m. dvarą nusipirko Juozas Prunskis. Iš Prunskių dvaro į pasaulį išėjo žymių žmonių – Vilniaus krašto veikėjas, Sibiro kankinys kunigas Petras Prunskis, Amerikos lietuvių kunigas ir spaudos darbuotojas Juozas Prunskis, gydytojai Vladas Prunskis ir Ona Prunskyte-Garūnienė, veterinarijos gydytojas Jonas Prunskis.

Sovietmečiu dvaro sodyba naikinta. 1956 m. dalis statinių sugriauta, akmenys, iš kurių buvo sumūrytos sienos, išvežti į Antalieptės hidroelektrinės statybą.

Šaltiniai
---------

1. ↑  Ingrida Semaškaitė. „Lietuvos dvarai". Enciklopedinis žinynas. – Vilnius, „Algimantas", 2010. // psl. 1–512
Koordinatės: 5°06′58″p. pl. 42°47′35″v. ilg.﻿ / ﻿5.1160°p. pl. 42.7930°v. ilg.﻿ / -5.1160; -42.7930

|  |
| --- |
| Stadionas 2015 m. |
| Vieta | Brazilija Terezina |
| Atidarytas | 1973 m. |
| Savininkas | Piauji valstijos administracija |
| Paviršius | Žolė |
| Talpa | 44 200 |

**Albertão stadionas** (port. *Estádio Governador Alberto Tavares Silva*) – sporto stadionas Terezinos mieste (šiaurės Brazilija), į pietus nuo miesto centro. Stadione telpa per 40 tūkstančių žiūrovų.

Istorija
--------

Stadionas atidarytas 1973 m. rugpjūčio 26 d. Atidarymo iškilmių metu kilo masinė panika, vienam žiūrovui įtarus, kad stadionas griūna (priežastis buvo virpesiai, kuriuos sukėlė žemai praskrendantis lėktuvas). Sąmyšio metu žuvo 8 žmonės. 1996 m. stadione pirmąkart su Brazilijos rinktine žaidė Lietuvos vyrų futbolo rinktinė. Tuometiniai pasaulio čempionai lietuvius nugalėjo rezultatu 3-1.

Šaltiniai
---------

1. ↑  A tragédia do "Albertão". 2013-10-26, Blogspot.com (tikrinta 2023-12-28).
2. ↑
| **Dalius Misiūnas** |
| --- |
|  |
| 2019 m. |
| Gimė | 1978 m. lapkričio 19 d. (45 metai) |
| Tautybė | Lietuvis |
| Pilietybė |  Lietuva |
| Sutuoktinis (-ė) | Ieva |
| Vaikai | Sūnus, 2 dukterys |
|  |
| Veikla | Vadybininkas |
| Organizacijos | ISM |
| Pareigos | Rektorius (2019–2023) |
|  |
| Išsilavinimas | D |
| Alma mater | KTU, Lundo universitetas |

**Dalius Misiūnas** (g. 1978 m. lapkričio 19 d.) – Lietuvos vadybininkas.

Biografija
----------

### Išsilavinimas

1996–2000 m. mokėsi KTU (elektros inžinerija, bakalauras). 1999–2000 m. per Erasmus programą dalyvavo mainuose (Lundo universitetas). 2001–2003 m. Lundo universitete pelnė magistro laipsnį. 2003-2005 m. Lundo universitete tapo Technologijų mokslų daktaru.

Baltijos korporatyvinio valdymo institute (BICG) išlaikė *Narystės valdyboje* ir *Pirmininkavimo valdybai* sertifikatus.

### Karjera

Dirbo kompanijose „SWECO", „Ernst&Young", „Lietuvos energija", vadovavo „Maxima Grupė". Valdybos/stebėtojų tarybos narys irba pirmininkas, pvz. EURELECTRIC, ESO, Energijos tiekimas, Kauno energetikos remontas ir kt.

Dalyvavo švietimo veikloje: buvo Aukštojo mokslo tarybos narys, KTU Tarybos pirmininkas ir ISM Valdybos narys.

Šaltiniai
---------

1. ↑
2. ↑
3. ↑
4. ↑
5. ↑
6. ↑
7. ↑   Archyvuota kopija 2023-03-31 iš Wayback Machine projekto.
8. ↑
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Ammodorcas clarkei** |
| --- |
|  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Žinduoliai  *( Mammalia)* |
| Būrys: | Porakanopiai  *( Artiodactyla)* |
| Pobūris: | Atrajotojai  *( Ruminantia)* |
| Šeima: | Dykaraginiai  *( Bovidae)* |
| Pošeimis: | Tikrosios antilopės  *( Antilopinae)* |
| Gentis: | Dibatagai  *( Ammodorcas)* |
| Rūšis: | Dibatagas  *( Ammodorcas clarkei)* |

 |

**Dibatagai** (*Ammodorcas clarkei*) – tikrųjų antilopių (*Antilopinae*) pošeimio dykaraginis (*Bovidae*) žinduolis.

Lamą primenanti gazelė. Kūno aukštis 80-90 cm, masė 22-32 kg. Būdingiausi kūno požymiai: ilgas liemuo, plonos ir ilgos kojos, plonas ir ilgas kaklas, maža galva. Viršutinė kūno dalis rausvai pilka, pilvas ir pasturgalis balti, uodega juoda, kojos šviesiai rudos. Bėgdami uodegą laiko iškėlę aukštyn. Raguoti tik patinai. Ragai vidutiniškai 25 cm ilgio, pjautuvo formos su plačiais skersiniais žiedais pamatinėje dalyje, išlinkę atgal, paskui į viršų ir viršūnėmis – į priekį.

Gyvena sausose vietovėse. Laikosi pavieniui, poromis arba nedideliais būriais. Minta medžių ir krūmų lapais, ūgliais, žoliniais augalais. Pasistojusi ant užpakalinių kojų gali gana aukštai pasiekti medžių ir krūmų lapus. Ilgai išbūna be vandens. Poruojasi kovo-gegužės mėnesiais. Nėštumas trunka 6-7 mėnesius. Gimsta 1 jauniklis. Lytiškai subręsta 12-18 mėnesių. Gyvena 10-12 metų.

Paplitusi Somalio šiaurinėje ir Etiopijos rytinėje dalyje.

Rūšis įrašyta į Tarptautinę raudonąją knygą.

|  |  |
| --- | --- |
|  | **Vikiteka: Dibatagas** – vaizdinė ir garsinė medžiaga  |
| **Artūras Margelis** |
| --- |
| Gimė | 1965 m. spalio 14 d. (57 metai)Vartai, Lazdijų rajonas |
| Sutuoktinis (-ė) | Lina |
| Vaikai | Rūta, Domantas |
|  |
| Veikla | Lietuvos ir Lazdijų rajono savivaldybės politinis bei visuomenės veikėjas |
| Partija | 1993 m. Tėvynės sąjunga - Lietuvos krikščionys demokratai2017 m. nepartinis judėjimas „Pirmyn! Kartu mes galime" |

**Artūras Margelis** (g. 1965 m. spalio 14 d. Vartuose, Lazdijų rajonas) – Lietuvos ir Lazdijų rajono savivaldybės politinis bei visuomenės veikėjas.

Biografija
----------

1983 m. baigė Krosnos vidurinę mokyklą, studijavo Vilniaus pedagoginiame institute, Aleksandro Stulginskio universitete baigė Žemės ūkio technologijos ir vadybos studijų programą.

1997–2000 m. ir 2007–2019 m. Lazdijų rajono savivaldybės meras, 2003–2007 m. Lazdijų rajono savivaldybės mero pavaduotojas. Lietuvos savivaldybių asociacijos tarybos narys.

1993–2017 m. Tėvynės sąjungos narys, 1997–2017 m. partijos Lazdijų skyriaus pirmininkas. Nuo 2017 m. nepartinio judėjimo „Pirmyn! Kartu mes galime" pirmininkas.

Nuo 1995 m. Lazdijų rajono savivaldybės tarybos narys.

Tautinių šokių kolektyvo „Lazdija" narys. Žmona Lina, vaikai Rūta, Domantas.

| Politinis postas |
| --- |
| Prieš tai:**Romas Leščinskas** | **Lazdijų rajono meras**1997–2000 m. | Po to:**Jonas Matulevičius** |
| Prieš tai:**Romas Apanavičius** | **Lazdijų rajono meras**2007 - 2019 m. | Po to:**Ausma Miškinienė** |

Šaltiniai
---------

1. ↑  2011 m. Lietuvos savivaldybių tarybų rinkimai[neveikianti nuoroda]
| **Gazella dorcas** |
| --- |
| Dorkas (*Gazella dorcas*) |
| Apsaugos būklė |
| Pažeidžiami (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Žinduoliai  *( Mammalia)* |
| Būrys: | Porakanopiai  *( Artiodactyla)* |
| Pobūris: | Atrajotojai  *( Ruminantia)* |
| Šeima: | Dykaraginiai  *( Bovidae)* |
| Pošeimis: | Tikrosios antilopės  *( Antilopinae)* |
| Gentis: | Tikrosios gazelės  *( Gazella)* |
| Rūšis: | Dorkas  *( Gazella dorcas)* |

 |

**Dorkas** (*Gazella dorcas*) – tikrųjų antilopių (*Antilopinae*) pošeimio dykaraginis (*Bovidae*) žinduolis.

Kūno aukštis 55-65 cm, masė 20-23 kg. Gelsvai ruda, apatinė kūno dalis balta. Kakta ir viršutinė nosies dalis tamsiai rudos spalvos, tokios pat spalvos dryžis tęsiasi nuo akies link snukio galo. Raguoti patinai ir patelės. Patinų ragai vidutiniškai 25 cm ilgio, lyros formos su ryškiais skersiniais žiedais. Ragai išlinkę atgal ir į šonus, po to - aukštyn ir į vidų. Patelių ragai trumpesni ir mažiau išlindę.

Gyvena dykumose ir pusdykumėse. Laikosi nedideliais būriais. Vyresni patinai dažnai gyvena pavieniui, o jaunesni telkiasi į atskirus būrius. Minta beveik visais dykumų augalais, paįvairindamos racioną skėriais ir jų lervomis. Nėštumas trunka apie 6 mėnesius. Gimsta 1, retai 2 jaunikliai. patelės lytiškai subręsta 9 mėnesių, patinai - 18 mėnesių. Gyvena iki 12 metų.

Paplitusi Šiaurės Afrikoje (nuo Senegalo iki Somalio pusiasalio), Arabijos pusiasalyje, Afganistano pietrytinėje dalyje, Pietų Pakistane ir šiaurės vakrų Indijoje.


|  |  |
| --- | --- |
|  | **Vikiteka: Dorkas** – vaizdinė ir garsinė medžiaga  |

Šaltiniai
---------

1. ↑   „IUCN Red List - Gazella dorcas". IUCN Red list. Nuoroda tikrinta 2011-10-26.
|  |  |
| --- | --- |
|    | **Yra kilę abejonių dėl šio straipsnio objekto reikšmingumo ir tinkamumo enciklopedijai.**Galima paieškoti straipsnio objekto aprašymų nepriklausomuose nuo jo patikimuose antriniuose šaltiniuose ir pasiremti jais straipsnyje. |

| **Rolandas Jonikaitis** |
| --- |
| Gimė | 1962 m. liepos 3 d. (61 metai)Lietuva Pagėgiai |
| Sutuoktinis (-ė) | Jolanta |
| Vaikai | Antanas |
|  |
| Veikla | Lietuvos ir Marijampolės savivaldybės politinis bei visuomenės veikėjas |
| Partija | Tvarka ir teisingumas |
|  |
| Alma mater | Lietuvos veterinarijos akademija |

**Rolandas Jonikaitis** (g. 1962 m. liepos 3 d. Pagėgiuose) – Lietuvos ir Marijampolės savivaldybės politinis bei visuomenės veikėjas.

Biografija
----------

1980 m. baigė Pagėgių vidurinę mokyklą, 1985 m. baigė Lietuvos veterinarijos akademiją, veterinarijos gydytojas.

1985 m. Vilkyškių tarybinio ūkio veterinarijos gydytojas, 1987 m. Kapsuko rajono „Ąžuolo" kolūkio vyriausias veterinarijos gydytojas, 1988 m. Padovinio kolūkio veterinarijos gydytojas. 1992 m. įkūrė R. Jonikaičio veterinarijos paslaugų ir farmacijos įmonę. 1996 m. įkūrė tikrąją ūkinę bendriją „Repulsus", jos direktorius. 2007–2008 m. Marijampolės savivaldybės meras.

2003–2019 m. Marijampolės savivaldybės tarybos narys.

Nuo 2002 m. Liberalų demokratų partijos, partijos Tvarka ir teisingumas (liberalai demokratai) Marijampolės skyriaus narys, Marijampolės skyriaus pirmininkas, Marijampolės apskrities koordinatorius. 2010–2012 m. partijos Tvarka ir teisingumas pirmininko pavaduotojas.

Sutuoktinė Jolanta, sūnus Antanas.

Šaltiniai
---------

1. ↑  2011 m. Lietuvos savivaldybių tarybų rinkimai Archyvuota kopija 2011-03-05 iš Wayback Machine projekto.
2. ↑  2008 m. Lietuvos Respublikos Seimo rinkimai – Partija Tvarka ir teisingumas – Iškelti kandidatai Archyvuota kopija 2014-02-08 iš Wayback Machine projekto.
|  |
| --- |
| **Wibault 360** |
|  |
|  |
|  |
| Tipas | Keleivinis laineris |
| Gamintojas | Société des Avions Michel Wibault Prancūzija |
| Kūrėjas | Michel Wibault |
| Gamybos metai | 1931-1934 m. |
| Pirmas skrydis | 1931 m. |

**Wibault 360** - XX a. ketvirtame dešimtemtye Prancūzijos įmonės "Wibault" sukurtas penkiavietis-šešiavietis keleivinis lėktuvas.

Konstrukcija ir gamyba
----------------------

Wibault 360 - metalinis žemasparnis monoplanas su fiksuota važiuokle, su uždara pilotų kabina ir keleivių salonu.. Orlaivis yra kiek sumažinta ankstesnio trimotorio modelio "Wibault 283" vienmotorė modifikacija.

Prototipas, pavadintas 360T5, pirmą kartą pakilo 1931 m. rugpjūčio mėn. Buvo gaminama keletas šio orlaivio modifikacijų - modeliai "362", "365", "366", "367" su skirtingais varikliais. Paskutinis iš serijos buvo "Wibault 366", skirtas varžytis 1934 m. Londono–Melburno oro lenktynėse.

Variantai
---------

**360T5**
Prototipas su 230 AG (172 kW) galios radialiniu varikliu "Salmson 9Ab", 1 vnt.
**362**
Variantas, varomas 300 AG (224 kW) galios radialiniu varikliu "Gnome-Rhône 7Kb", 1933 m. paganminti 2 vnt.
**365**
Šešiavietis variantas, varomas 500 AG (373 kW) galios radialiniu varikliu "Gnome-Rhône 9Kbrs", 1 vnt. 1933 m.
**366**
Variantas, pagamintas Londono–Melburno oro lenktynėms (angl. „MacRobertson Air Race") varomas 500 AG (373 kW) galios V-12 tipo varikliu "Hispano-Suiza 12Ybrs, pasiekdavęs 250 km/h (155 mylių per valandą) geitį. Lenktynėse nedalyvavo.
**367**
Modifikuotas "Wibault 365" su suskleidžiama važiuokle.

Specifikacijos (360 T.5)
------------------------

Šablonas:Aircraft specs

**Bendrosios charakteristikos**

* **Įgula:** 1
* **Keleivių:** 4
* **Ilgis:** 11,18 m
* **Sparno mojis:** 16,97 m
* **Aukštis:** 2,94 m
* **Sparno plotas:** 31,8 m2
* **Svoris:**
	+ **tuščio:** 1 272 kg
	+ **kilimo:** 1 900 kg
* **Jėgainė:** radialinis variklis "Salmson 9Ab", 170 kW (230 AG)

**Skrydžio duomenys**

* **Maksimalus greitis:** 203 km/h (126 mylios per valandą, 110 mazgų) jūros lygyje
* **Skrydžio lubos:** 5 000 m (16 000 pėdų)

### Bibliografija

* (EN) "Air Transport: The Wibault Penhoet 360 T.5 Monoplane". Flight. Vol. XXIV, no. 9. 26 February 1932. pp. 175–176.
* (EN) The Illustrated Encyclopedia of Aircraft (Part Work 1982-1985). Orbis Publishing.
* (FR) Lacaze, Henri (2016). Les avions Louis Breguet Paris, Vol. 2: le règne du monoplan. Le Vigen, France. ISBN 978-2-914017-89-3.


1. ↑  "Air Transport: The Wibault Penhoet 360 T.5 Monoplane". Flight. Vol. XXIV, no. 9. 26 February 1932. pp. 175–176.
2. ↑  The Illustrated Encyclopedia of Aircraft (Part Work 1982-1985)
3. ↑  Lacaze, Henri (2016). Les avions Louis Breguet Paris, Vol. 2: le règne du monoplan.
| **Virginijus Komskis** |
| --- |
| Gimė | 1962 m. gegužės 23 d. (61 metai)Sodėnuose, Šilutės rajonas |
| Sutuoktinis (-ė) | Laimutė |
| Vaikai | Eglė, Inga |
|  |
| Veikla | Lietuvos ir Pagėgių savivaldybės politinis bei visuomenės veikėjas. |
| Partija | Tvarka ir Teisingumas (liberalai demokratai) |

**Virginijus Komskis** (g. 1962 m. gegužės 23 d. Sodėnuose, Šilutės rajonas) – Lietuvos ir Pagėgių savivaldybės politinis bei visuomenės veikėjas.

Biografija
----------

1981 m. baigė Plungės statybos technikumą, 2007 m. – Kaliningrado valstybinį technikos universitetą.

1983–1990 m. Rambyno tarybinio ūkio statybos darbų vykdytojas. 1990–1997 m. Pasienio policijos departamento Pagėgių pasienio Kontrolės tarnybos viršininkas. 1997–2008 m. UAB „Lavirga" direktorius.

2008–2019 m. Pagėgių savivaldybės meras. 2019-2022 m. Pagėgių savivaldybės administracijos direktoriaus pavaduotojas.

2003–2019 m. Pagėgių savivaldybės tarybos narys.

2002–2016 m. Liberalų demokratų partijos, partijos Tvarka ir Teisingumas (liberalai demokratai) Pagėgių skyriaus narys.

Lumpėnų kaimo bendruomenės pirmininkas, VVG „Nemunas" valdybos narys.

Sutuoktinė Laimutė, vaikai Eglė, Inga. Broliai Zenonas Komskis, Arvydas Komskis ir Kęstas Komskis.

Šaltiniai
---------

1. ↑
2. ↑  2011 m. Lietuvos savivaldybių tarybų rinkimai Archyvuota kopija 2011-03-05 iš Wayback Machine projekto.
3. ↑
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Gazella spekei** |
| --- |
| Smėlyninė gazelė
(Gazella leptoceros)Smėlyninė gazelė (*Gazella leptoceros*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Žinduoliai  *( Mammalia)* |
| Būrys: | Porakanopiai  *( Artiodactyla)* |
| Pobūris: | Atrajotojai  *( Ruminantia)* |
| Šeima: | Dykaraginiai  *( Bovidae)* |
| Pošeimis: | Tikrosios antilopės  *( Antilopinae)* |
| Gentis: | Tikrosios gazelės  *( Gazella)* |
| Rūšis: | Smėlyninė gazelė  *( Gazella leptoceros)* |

 |

**Smėlyninė gazelė** (*Gazella leptoceros*) – tikrųjų antilopių (*Antilopinae*) pošeimio dykaraginis (*Bovidae*) žinduolis.

Kūno aukštis 62–72 cm, masė 20-30 kg. Kailis blyškiai gelsvai pilkas, papilvė ir kojų vidinės dalys baltos. Galvos šone balta juostelė. Raguoti patinai ir patelės. Patinų ragai vidutiniškai 35 cm ilgio, su ryškiais skersiniais žiedais, nežymiai palinkę atgal, dažnai labai išskėsti. Patelių ragai mažesni.

Minta dykumų augalais. Beveik visą reikalingą vandenį gauna su maistu ir rasa. Rujoja gegužės – birželio mėnesiais. Nėštumas trunka 5-5,5 mėnesio. Gimsta 1 jaunilis. Patelės lytiškai subręsta 6-9 mėnesių, patinai antraisiais gyvenimo metais. Gyvena iki 14 metų.

Paplitusi Šiaurės Afrikoje (Alžyras, Čadas, Egiptas, Libija, Malis, Nigeris, Sudanas, Tunisas).

|  |  |
| --- | --- |
|  | **Vikiteka: Smėlyninė gazelė** – vaizdinė ir garsinė medžiaga  |
| **Egidijus Rimkus** |
| --- |
|  |
| Gimė | 1958 m. spalio 22 d.Telšiai |
| Mirė | 2014 m. liepos 29 d. (55 metai)Palanga |
| Palaidotas (-a) | Palangos kapinėse |
| Sutuoktinis (-ė) | Audra Rimkienė |
| Vaikai | Bernardas, Gytautas |
|  |
| Veikla | gydytojas, politinis bei visuomenės veikėjas |
| Partija | 2000 m. Naujoji sąjunga |
|  |
| Alma mater | 1983 m. Kauno medicinos institutas |

**Egidijus Rimkus** (1958 m. spalio 22 d. Telšiuose – 2014 m. liepos 29 d.) – gydytojas ginekologas, verslininkas, mokslų daktaras, Lietuvos ir Palangos miesto politinis bei visuomenės veikėjas.

Biografija
----------

1983 m. baigė Kauno medicinos institutą, gydytojas.

1983–1984 m. dirbo Klaipėdos miesto ligoninėje, 1984–1986 m. – Telšių rajono centrinėje ligoninėje. 1986–2000 m. vadovavo sveikatos centro „Energetikas" Šventojoje skyriui, ėjo Reabilitacijos klinikos vadovo pareigas. 1992 m. medicinos mokslų daktaras.

2000–2004 m. Palangos savivaldybės tarybos narys. 2000–2001 m. Palangos savivaldybės meras. 2001–2005 m. UAB „Liukrena" vadybininkas. Nuo 2005 m. VšĮ „Palangos pirminės asmens sveikatos priežiūros centras" vyr. gydytojas.

Naujosios sąjungos (socialliberalai) Palangos skyriaus pirmininkas.

Žmona Audra, vaikai Bernardas, Gytautas.

Palaidotas Palangos naujosiose kapinėse.

Bibliografija
-------------

* Ginekologinių ligonių atstatomasis gydymas. – Vilnius: Lietuvos onkologijos centras, 1995. – 148 p.: lent. – ISBN 9986-12-067-5
* Onkoginekologinių ligonių medicininės reabilitacijos principai: metodinės rekomendacijos / E. Rimkus, S. Jodka, I. Gavelienė. – Vilnius: Energetika, 1996. – 10 p. – ISBN 9986-12-080-2

Šaltiniai
---------

1. ↑
2. ↑
3. ↑
4. ↑  Mirė buvęs Palangos meras Egidijus Rimkus, 2014-07-30